Yadda dan makaranta ya kashe mutum 3 bayan ya shiga kungiyar asiri - ISYAKU.COM Yadda dan makaranta ya kashe mutum 3 bayan ya shiga kungiyar asiri - ISYAKU.COM
Home > LABARI > Yadda dan makaranta ya kashe mutum 3 bayan ya shiga kungiyar asiri
Yadda dan makaranta ya kashe mutum 3 bayan ya shiga kungiyar asiri
Jami’an yan sandan dake yaki da fashi da makami a jihar Imo sun kama wani gawurtaccen dan kungiyar asiri kuma makashi, Chijioke Ogbonna wadda aka fi sani da Ogotiti. Yayinda yan sanda suka gurfanar da shi a ranar Asabar da ya gaata, Ogotiti ya fadama manema labarai cewa ya kashe mutane uku tunda ya shiga kungiyar asiri a shekarar 2014. Matashin mai shekaru 23 wanda ya kasance dan makarantar Federal Polytechnic, Nekede, yace kudirin da ya dauka na daukar fansa ne ya kai shi ga kashe mutane uku, daya daga cikinsu ya kasance dan kungiyar adawarsu.
Ogbotiti wadda ya kasance dan asalin garin Umuejije, karamar hukumar Isialangwa ta kudu dake jihar Abia yayi bayanin cewa babban makami da yake amfani da shi ya kasance bindigar gargajiya.
Jami’in hulda da jama’a na rundunaar yan sandan jihar Imo, Andrew Enwerem ya bayyana mai laifin a matsayin gawurtaccen dan kungiyar asiri da fashi da makami, ya kara da cewa jami’an SARS ne suka kama shi a ranar 19 ga watan Agusta a Ama-Hausa dake yankin Owerri, babban birnin jihar. Enwerem yace yan sanda na neman mai laifin tun a 2014 kan zargin rawar ganin da yake takawa wajen aikata ayyukan laifi.
Item Reviewed: Yadda dan makaranta ya kashe mutum 3 bayan ya shiga kungiyar asiri Rating: 5 Reviewed By: -